Diari Oficial de la Generalitat Valenciana


Sumari del DOGV 4878, del 08-11-2004 (2004/11162)

Notificació de la resolució recaiguda en l'expedient número 46-0009-2004.
-------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11204


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la resolució recaiguda en l'expedient número 46-0009-2004. [2004/11326]
  
Per la present es notifica la Resolució de 23 de setembre de 2004, del director general de Producció i Comercialització Agrària a l'organització de productors, OP, número 453, Agrícola el Penyó CV, de denegació d'ajuda a la transformació de cítrics en la campanya 2000/2001, expedient 46-0009-2004, i que a continuació es transcriu:
  
En vista de les actuacions practicades en esta conselleria amb relació a l'organització de productors, OP número 453, Agrícola el Penyó CV, s'han pogut constatar els fets següents:
  
Primer. L'organització de productors, OP, número 453, Agrícola el Penyó CV, amb domicili social al carrer En Projecte, sense número, de Vallada (València) i CIF número F-46988416, està reconeguda com a organització de productors i homologada com a col·laboradora per a poder acollir-se al règim d'ajudes a la transformació de cítrics per a la campanya 2000/2001.
  
Segon. En la campanya de referència va formalitzar diversos contractes amb les indústries transformadores en les quanties següents:
  
 Quantitat Número Quantitat
  
Producte contractada (Kg) de contractes entregada (Kg)
  
Taronja 11.495.427 6 6.995.922
  
Clementina 3.914.641 3 2.892.678
  
Satsuma 631.607 1 425.621
  
Aranja 80.000 1 80.000
  
A l'empara d'estos contractes, l'organització de productors, OP, va presentar les corresponents sol·licituds d'ajuda als productors de cítrics prevista en el Reglament CE número 2202/1996, per a la campanya de referència. No s'ha efectuat el pagament de les sol·licituds d'ajuda per estes quantitats entregades a la transformació.
  
Tercera. Amb data 20 de gener de 2004, la direcció territorial de la Conselleria d'Agricultura, Pesca i Alimentació a València, remet un escrit a l'organització de productors, OP, número 453, en el qual li sol·liciten dades i documentació per a la realització dels oportuns controls administratius referents a les entregues de cítrics per a la transformació. Este escrit va ser remés per correu certificat amb justificant de recepció i tornada amb l'indicatiu de desconegut. Un informe posterior d'un tècnic de l'esmentada direcció territorial manifesta que l'esmentada cooperativa es troba tancada i sense activitat comercial.
  
Quart. Amb data 27 d'abril de 2004, se van personar dos funcionaris de la Direcció Territorial de la Conselleria d'Agricultura, Pesca i Alimentació, en el domicili social de l'organització de productors, OP, número 453, a fi de realitzar els controls esmentats. A l'observar que este domicili es trobava tancat i sense activitat, van demanar la col·laboració de l'ajuntament de la localitat i amb la presència de dos funcionaris d'este com a testimonis, van alçar l'oportuna acta donant fe del tancament del domicili social de la citada organització de productors, OP, i, conseqüentment, la incapacitat de poder realitzar els preceptius controls administratius.
  
Quint. Amb data 13 de maig de 2004, el director territorial de la Conselleria d'Agricultura, Pesca i Alimentació, a València, inicia un acord per a la denegació de les ajudes a la transformació de cítrics de la campanya 2000/2001, sol·licitades per l'organització de productors, OP, número 453, Agrícola el Penyó CV.
  
Sext. Amb data 4 de juny de 2004, Enrique Giner Cerdá, vicepresident de l'organització de productors, OP, número 453, presenta una sol·licitud d'ampliació de termini d'al·legacions a l'acord d'inici. La Direcció Territorial de la Conselleria d'Agricultura, Pesca i Alimentació a València, concedix a esta organització de productors, amb data 9 de juny de 2004, l'ampliació en 7 dies d'este termini. L'organització de productors, OP, número 453, no ha presentat al·legacions en el termini establit, incloent l'ampliació concedida.
  
Als anteriors fets se li apliquen els següents fonaments jurídics:
  
Vistos el Reglament (CE) 2.200/1996, del Consell, de 28 d'octubre de 1996, pel qual s'establix l'organització comuna de mercats en el sector de les fruites i hortalisses, el Reglament (CE) número 2.202/1996, del Consell, de 28 d'octubre de 1996, pel qual s'establix un règim d'ajuda als productors de determinats cítrics; el Reglament (CE) número 1169/1997, de la Comissió, pel qual s'establixen disposicions d'aplicació de l'anterior, modificat pels Reglaments (CE) 1145/1998, 1082/1999 i 2729/1999, de la Comissió; el Reglament (CE, EURATOM) número 2988/1995, del Consell, relatiu a la protecció dels interessos financers de les Comunitats Europees, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; la Llei 9/2001, de 27 de desembre, el Decret 178/1996, de 2 d'octubre, pel qual es designa l'organisme pagador i l'organisme de certificació de les despeses corresponents a la Secció Garantia del FEOGA. El Decret 118/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació i la resta de legislació pertinent.
  
Primer. El Reglament (CE) 2202/1996, establix en el seu article 1 un règim comunitari d'ajuda a les organitzacions de productors que entreguen per a la seua transformació determinats cítrics collits a la Comunitat Europea. Estan acollits a este, entre altres productes la taronja, clementina, satsuma i aranja. L'article 2 de l'esmentat Reglament establix que tal règim d'ajuda se sustenta en contractes que vinculen, d'una banda, a organitzacions de productors, i d'una altra, a transformadors legalment constituïts.
  
L'article 3 del mateix Reglament establix la concessió d'una ajuda a les organitzacions de productors per les quantitats entregades per a la seua transformació, d'acord amb els contractes contemplats.
  
Segon. Segons l'article 16.2 del Reglament (CE) 1169/1997, l'organització de productors quedarà sotmesa a qualsevol mesura d'inspecció o de control que les autoritats competents estimen necessària i haurà de portar tots els registres suplementaris prescrits per les esmentades autoritats per a poder efectuar els controls que estos consideren necessaris.
  
Tercer. L'article 18.2 del Reglament (CE) 1169/1997, establix que s'efectuaran controls físics i documentals de totes les organitzacions de productors que es referiran, per a cada producte, cada campanya i cada organització de productors, almenys al 30% de:
  
a) La superfície total on es cultiven els productes, desglossada per productors associats, amb les referències de les dades cadastrals de les parcel·les de què es tracte.
  
b) Els acords amb els productors independents.
  
c) Les transferències als socis dels imports de les ajudes percebudes per l'organització de productors.
  
d) Les quantitats entregades a la transformació per a cada període d'entrega.
  
e) Les sol·licituds d'ajuda.
  
Els controls tindran com a objecte comprovar:
  
a) La concordança entre les quantitats de productes entregades a la transformació en virtut de contractes, per a les quals s'hagen expedit els certificats d'entrega i les quantitats que figuren en les sol·licituds d'ajuda.
  
b) La concordança entre les quantitats de productes entregades a la transformació en virtut de contractes i les quantitats entregades a les organitzacions de productors pels seus membres, els membres d'altres organitzacions de productors amb acords i els productors independents, també amb acords.
  
Quart. Tal com es desprén de la relació de fets, la Direcció Territorial de la Conselleria d'Agricultura, Pesca i Alimentació a València, no ha tingut accés als suports comptables i administratius de l'Organització de Productors, número 453, cosa que suposa, no poder realitzar els controls establits en els esmentats articles 16.2 i 18.2 del Reglament (CE) 1169/1997.
  
La impossibilitat d'efectuar els controls previstos en el Reglament (CE) 1169/1997, implica una vulneració de l'obligació, que li incumbix a l'Organització de Productors, en tant que entitat col·laboradora de l'administració en l'entrega i distribució dels fons, prevista en l'article 47.4 del Text Refós de la Llei d'Hisenda Pública Valenciana, de sotmetre's a les actuacions de comprovació que respecte a la gestió dels fons puga efectuar l'entitat concedent.
  
Per tot això, de conformitat amb la normativa comunitària reguladora de les ajudes als productors de determinats cítrics i en particular l'article 15.1 del Reglament (CE) 1169/1997, segons el qual no es concedirà cap ajuda respecte a les quantitats que no hagen pogut ser sotmeses al control necessari de les condicions de concessió de l'ajuda, procediria la denegació de les ajudes a la transformació de cítrics en la campanya 2000/2001.
  
Per tot el que antecedix i, vista la proposta del cap d'Àrea, resolc:
  
Primer
  
Declarar que l'Organització de Productors, número 453, Agrícola el Penyó CV, ha incomplit el que disposa el Reglament (CE) 2202/1996 i el Reglament (CE) 1169/1997, reguladors de les ajudes als productors de determinats cítrics, així com el que disposa l'article 47.4 del Text Refós de la Llei de la Hisenda Pública de la Generalitat Valenciana, en relació a les ajudes sol·licitades per a l'entrega de cítrics a la industrialització durant la campanya 2000/2001.
  
Segon
  
Com a conseqüència d'este incompliment, procediria la denegació de les ajudes a la transformació de cítrics en la campanya 2000/2001.
  
La present resolució no posa fi a la via administrativa i contra esta es pot interposar, en el termini d'un mes a comptar des de l'endemà de la seua recepció, recurs d'alçada davant del secretari autonòmic d'Agricultura i Relacions Agràries amb la Unió Europea, de conformitat amb el que disposen els articles 114 i 115 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.